पेरिस। प्रधानमंत्री नरेंद्र मोदी ने फ्रांस के नीस में हुए आतंकवादी हमले की शुक्रवार को निंदा की। मोदी ने कही कि भारत इस दुख की घड़ी में फ्रांस के साथ है। मोदी ने शुक्रवार सुबह ट्वीट कर कहा, ‘‘नीस में इस खौफनाक हमले से व्यथित हूं। मैं पागलपन से भरे इन हिंसक कृत्यों की कड़ी निंदा करता हूं। मेरी संवेदनाएं मृतकों के परिवार के साथ है।’’ मोदी ने कहा, ‘‘भारत हमारे फ्रांस के भाईयों और बहनों के दुख को साझा करता है और इस दुख की घड़ी में दृढ़ता से उनके साथ खड़ा है।’’मोदी ने घायलों के जल्द ठीक होने की उम्मीद जताई है। इस घटना में 150 से अधिक लोग घायल हुए हैं।